**Šatrijos Ragana. Asmenybės ir kūrybos bruožai. – literatūros pamoka 11 klasėje (I pamoka)**

DETALUS PLANAS

**Tema**. Šatrijos Ragana. Asmenybė ir kūrybos bruožai.

**Tikslai:**

• mokytis atsirinkti svarbią informaciją ir ją pasižymėti;  
• lavintis teorinių žinių taikymą atliekant teksto suvokimo užduotis.

**Pamokos tipas ir forma**. Pamoka – paskaita (Įtraukianti paskaita.).

**Mokymo priemonės** (pagrindinės ir papildomos):

1. Daujotytė V., Tamošaitis R., Tūtlytė R., Viliūnas G. Literatūra XI-XII klasei, K., 2003, I dalis.

**Literatūra:**

1. Daujotytė V. Šatrijos Raganos pasaulyje. – V., 1997.  
2. Daujotytė V. Parašyta moterų. – V., 2001.  
3. Lietuvių literatūros enciklopedija. 2001.  
4. Ruseckienė L. Literatūros pedagogikos studijos. – V., 2001;

**PAMOKOS SITUACIJA**

Praeitą pamoką baigė analizuoti Jono Biliūno kūrinį „Liūdna pasaka“, trumpai apibendrino visą pamokų ciklą.

Ši pamoka įvadinė apie Šatrijos Raganos asmenybę ir kūrybos bruožus.

Kitą pamoką bus pradėta analizuoti apysaka „[Sename dvare](http://lietuviukalbairliteratura.lt/satrijos-ragana-sename-dvare-literaturos-pamoka-11-klaseje-ii-pamoka/)“.

|  |  |  |
| --- | --- | --- |
| **Pamokos struktūra, metodai, laikas** | **Mokytojo veikla** | **Mokinio veikla** |
| |  | | --- | | **Paskaita** |   **(43 min)** | Pamokos pradžioje mokytojas lentoje užrašo autorių, pakabina fotografijas, užrašo citatą, kuri geriausiai atspindi Šatrijos Raganos asmenybę: „*No, ir daug man reikia, kad aš kam savo dūšią atidaryčiau!… Mat turbūt dėl to, kad nepripratus esu savo visais mįsliais su kitu dalintis..*.“ |  |
|  | **ASMENYBĖ** Marija Pečkauskaitė – Šatrijos Ragana, XX a. pradžios rašytoja, – didžiosios moterų literatūros bangos dalis. Idealistinės – romantinės pasaulėjautos, krikščioniškos pasaulėžiūros kūrėja. Kilusi iš Žemaitijos bajorų, gimusi Medingėnuose, sename giminės name su prosenių portretais ant sienų, su senoviškomis tradicijomis. Augo Užvenčio dvare, svarbioje „senojo dvaro“ vaizdų [erdvėje](http://lietuviukalbairliteratura.lt/svarbiausi-prozos-teksto-elementai/). Augo ne viena, turėjo seserį, du brolius, tačiau jie anksti mirė.Dvaro aplinkoje susitiko su Povilu Višinskiu, Žemaite.Mokėsi Peterburgo Šv. Kotrynos g-joje, baigė bitininkystės kursus Varšuvoje. Grįžus į Lietuvą gyveno įvairiuose miestuose, uždarbiavo privačiomis pamokomis. Gavus „Motinėlės “ stipendiją vyko studijuoti į Šveicariją, o grįžus vadovavo knygynui Vilniuje. Nuo 1909 – 1915 mokytojavo Marijampolės „Žiburio“ mergaičių prog-joje, o po to įsikūrė Židikuose. Ją kaip ir Žemaitę kūrybai paskatino Višinskis. (Gal kas žino Marijos Pečkauskaitės slapyvardžio „Šatrijos ragana“ pasirinkimo istoriją?)  Augdama dvaro aplinkoje, mergaitė mėgo viena vaikštinėti seno sodo alėjose ir mąstyti. Su ją supusiomis apylinkėmis susiejo ir savo slapyvardį ( susiejo su Šatrijos kalnu, su senaisiais jo padavimais, taip pat ir apie raganas).  Marija mėgo muziką, pati net skambino fortepijonu. Apskritai Marijai Pečkauskaitei rašymo galimybė atsivėrė labai anksti – 1892, penkioliktus metus eidama, ji pradėjo bandyti plunksną. O jau 1896 metais debiutavo „Varpe“ (Kas gali pasakyti, su kokiu kūrinėliu?) su „Margais paveikslėliais“.  Jos šeimoje visi kalbėjo lenkų kalba. Tačiau padedama Povilo Višinskio (susirašinėdama laiškais, bendraudama) mokėsi lietuvių kalbos. Laiškai Višinskiui yra ir Marijos mokymosi rašyti lietuviškai būdas. Beje, mėgo rašyti laiškus ir išgalvotiems asmenims.  Pirmasis žinomas Šatrijos Raganos laiškas – Povilui Višinskiui, parašytas (1895 m.) daugiau kaip prieš 100 metų : „misliju sau: pašnekėsiu su tavim, gal įkvėpimas ateis“. Laiškuose pasirodo pagrindiniai Marijos gyvenimo veikėjai: atvirieji ir slaptieji. Iš atvirųjų svarbiausi – pats Povilas Višinskis, sesuo Sofija. Slaptiesiems priklauso abu broliai Bukantai: kunigas Kazimieras ir muzikantas Domininkas. Laiškuose nuolat šmėkščioja ir Žemaitės siluetas, su kuria susitikdavo žmonių suėjimuose.  Skirtingiems asmenims rašytų laiškų ir [turinys](http://lietuviukalbairliteratura.lt/turinys/) kitoks. Bene šilčiausi laiškai skirti Višinskiui. Juose atsiskleidžia gyvenimo prasmės ieškojimo, ankstyvosios kūrybos vingiai, taip pat stiprus realaus gyvenimo pojūtis, skaudi socialinė problematika, besiskleidę pirmieji meilės daigai, tačiau intymieji, slaptieji sielos išgyvenimai beveik neatsispindi: „Bet ant manęs iš užvis didesnį padarei tu įspūdį ir pavertei į kitą pusę daug daug… Kitas nieks negalės jau tiek „miec znaczenia“ (turėti reikšmės) mano gyvenime kaip „tu“ (1896.IV.1 ir2) ; / „įspėjai: kad negaliu dieną, užtat naktį juokiuos ir dainuoju… kožną naktį mat tave sapnuoju…“ arba „Na, reikia pagaliau ryžtis. Ponas Povilai, prašom tik nesistebėti, kad kalbu šitai p. Povilai, nes kam gi galiu kitam? <…> Na ką gi man dabar daryti?! Nerašau nei savo jausmų, nei minčių, kam tai?! Užteks galbūt p. Povilui to, ką matė ir girdėjo, kad suprastų nors tai, kad kiekvieną rytą dejuoju, kad nubudau… Gana, gana. O dabar, p. Povilai, brangusis, kaip tik turės laisvą valandėlę, prašom parašyti ką nors apie tai ir patarti.“  Šatrijos Raganai įtakos turėjo ir [Vaižgantas](http://lietuviukalbairliteratura.lt/juozo-tumo-vaizganto-kuryba/).  Ji, kaip jau buvo minėta, dirbo mokytoja. Mokė namuose ir mokyklose, daug dirbo visuomenės labui. Mokydama siekė įgyvendinti savo idealus: tikėjo, kad žmogus gali tobulėti, kad jį reikia ugdyti gražiais pavyzdžiais. Svarbiausias dalykas – kad ji gyveno taip, kaip mokė kitus. | Žymisi svarbiausius dalykus. |
|  | **KŪRYBA. KŪRYBOS BRUOŽAI** Debiutavusi su apsakymu „Margi paveikslėliai“, kur ryškėjo būdinga rašytojos asmenybės nuostata: įsipareigojimas liaudžiai,  Šatrijos Ragana dar parašo apysakas (Kokias?) „Viktutė“ (1903), „Vincas Stonis“ (1906), „Sename dvare“ (1922), apsakymus (Kokius?) „Dėl ko tavęs čia nėra?“ (1924), „Irkos tragedija“, „Dėl ko tavęs čia nėra?“ (1924), „Irkos tragedija“ (1924), „Sulaukė“ (1906), „Mėlynoji mergelė“ (1925). Jos apsakymų ir apysakų herojai globoja našlaičius, lanko ligonius, stengiasi mylėti žmones ne žodžiais, o darbais. Aukštino veiklius, ištvermingus, sumanius, kitiems padedančius ir pasiaukojančius personažus. Kūrybos centrą sudaro ne socialinės skriaudos, išnaudojimo bei tamsos vaizdai, o liaudies išminties, dvasinės brandos, mokslo ir šviesos teigimas. Rašytojos idealas – taurus, gyvenąs ne vien sau, pabrėžtinai religingas individas.Kartu su [Jonu Biliūnu](http://lietuviukalbairliteratura.lt/klasikine-literatura-vaikams/) Šatrijos Ragana žymi naują lietuvių literatūros pakopą: intymesnį ir įvairesnį pasakojimą, sudėtingesnius žmonių charakterius. Kūryba kalba apie žmogaus gyvenimą, atsitikimus, žmogaus galimybes. Kūryboje labiau akcentuojamas atskiras žmogus.**STILIUS**. Stilius įvairus, šakotas: pakilus romantinis, lyrinis – impresinis, apibendrintas simbolistinis, vaizduojamasis realistinis. Čia kartais pasirodo [ironija](http://lietuviukalbairliteratura.lt/menines-raiskos-priemones-1/), [sarkazmas](http://lietuviukalbairliteratura.lt/menines-raiskos-priemones-1/).  **PASAKOJIMO BŪDAI**. [Pasakojama pirmuoju asmeniu](http://lietuviukalbairliteratura.lt/pasakojimas-pirmu-asmeniu/), dienoraščio forma, užrašais, praeities ir dabarties laiko sampynomis, atviro, bet estetiško jausmo kalba. Vidinį žmogaus pasaulį vaizdavo muzikos ir gamtos paralelėmis.  Rašytoja sukūrė augančios moters paveikslą – nuo savitai pasaulį matančios mažos mergaitės (Irutės, Irkos, Irusės), iki į savarankišką gyvenimą žengiančios ir jo prasmės ieškančios mergaitės (Viktutės), iki savo žydėjimą pasiekusios moters (mamatė Marija), ir iki senų moterų. Vyriškumo  mokykla atskleista apysakoje „Vincas Stonis“. |  |
| **II. Namų darbų skyrimas (2 min.)** | Išdalina lapus su teksto suvokimo užduotimi: Bitė Vilimaitė „Per želvių girelę“. |  |

**Šatrijos Ragana „Sename dvare“. – literatūros pamoka 11 klasėje (II pamoka)**

**Tema.** Šatrijos Ragana. „Sename dvare“.

**Tikslai**:

• mokytis išsakyti asmeninę nuomonę ir ją argumentuoti;  
• ugdytis dorinę sąmonę analizuojant kūrinio vertybių sistemą;

**Pamokos tipas ir forma.** Įvadinė grožinio kūrinio analizės pamoka (pokalbis).

**Metodai ir būdai**: euristinis pokalbis, euristinė užduotis, savarankiškas darbas.

**Kabineto paruošimas.** Prieš pamoką kabinetas išvėdinamas, lenta nuvaloma, užrašomas autorius, gyvenimo ir mirimo datos, kūrinio pavadinimas.

**Mokymo priemonės** (pagrindinės ir papildomos):

1. Daujotytė V., Tamošaitis R., Tutlytė R., Viliūnas G. Literatūra XI – XII klasei. I knyga. K., 2003.  
2. Ragana Š. Sename dvare. – V., 1969.

**Literatūra:**

3. Aktyvaus [mokymo metodai](http://lietuviukalbairliteratura.lt/mokymo-metodai/).-V., 1998.  
4. Daujotytė V. Šatrijos Raganos pasaulyje. – V., 1997.  
5. Daujotytė V. Parašyta moterų. – V., 2001.  
6. Lietuvių literatūros enciklopedija. 2001.  
7. Literatūros teksto interpretacija. – V., 2000.

**PAMOKOS SITUACIJA**

Praeita pamoka buvo įvadinė pamoka apie [Šatrijos Raganos asmenybę ir kūrybos bruožus](http://lietuviukalbairliteratura.lt/satrijos-ragana-asmenybe-ir-kurybos-bruozai-literaturos-pamoka-11-klaseje-i-pamoka/).

Ši pamoka – įvadinė kūrinio analizės. Bus bendrais bruožais aptartas kūrinys, pradėta gilintis į [simbolių](http://lietuviukalbairliteratura.lt/simbolis/) prasmes, veikėjų portretus, keliamas idėjas.

Kita pamoka bus skirta kūrinio analizei ir suvokimo gilinimui.

|  |  |  |
| --- | --- | --- |
| **Pamokos struktūra, metodai, laikas** | **Mokytojo veikla** | **Mokinio veikla** |
| |  | | --- | | **I. Įvadiniai darbai. (2 min.)** | | Pamokos pradžioje surenkamos teksto suvokimo užduotys. Pasakoma, kad šią pamoką bus pradėta analizuoti Šatrijos Raganos apysaka „Sename dvare“. |  |
| |  | | --- | | **Pirminis kūrinio suvokimas (5–6 min.)**minčių lietus (5 – 6 min.) | | |  | | --- | | Pamoka pradedama nuo bendriausių klausimų:1. Apie ką Šatrijos Raganos apysaka „Sename dvare“? | | 1. Mokiniai galėtų suformuluoti keliais sakiniais: „Tai mažos mergaitės atsiminimai apie gražią ir daug gyvenimiškos patirties suteikusią vaikystę, kurią prisiminti skatina ryškus mamatės Marijos paveikslas.“ |
|  | 2. Kokia forma ji parašyta? | 2. Užrašų, dienoraščio. Tai mergaitės prisiminimai. |
|  | 3. Ką tokia forma pasako apie apysakos kalba. | 3. Dienoraštyje paprastai vyrauja intymus kalbėjimas su savimi, išsisakymas, taigi ir apysakoje visa tai labai ryšku. |
|  | 4. Kaip galima interpretuoti apysakos pavadinimą? Ką jis nusako? | |  | | --- | | 4. Galima manyti, kad bus kalbama apie tam tikrą veiksmą jau konkrečiai nurodytoje erdvėje – dvare, kuris yra labai senas kaip ir pati istorija. | |
| |  | | --- | | **II teksto suvokimo gilinimas (analizė)** |   **25 min.** | 5. Iš kur yra paimtas apysakos epigrafas? Ką iš jo sužinome? | 5. Iš Gėtės „Fausto“, kurį pabaigoje sako mistiškas choras: „Visa, kas praeina, / [simbolis](http://lietuviukalbairliteratura.lt/simbolis/) tėra.“ Asociacijos su jau praėjusiais dalykais, kurie iškyla kaip prisiminimai. Simboliais vadinama, nes dabar jau yra įgyją tam tikrą prasmę. |
| |  | | --- | | Euristinis pokalbis |   (25 min.) | |  | | --- | | 6. Apie ką sužinome iš apysakos pradžios po epigrafo?a) koks vaizduojamas laikas?b) kas skatina prisiminimus apie mamatę? (prie rožių dar sugrįšime nagrinėdami vėliau, prie prisiminimų taip pat) |   kuri vieta apibrėžia kūrinio pobūdį? | |  | | --- | | 6. a) Tylus, gražus vakaras su regimais raudonais saulėlydžiais;b) baltos rožės, kurios primena sidabrines mamatės akis; |   c) „…kvapo bangos audžia seną seną aukso **sapną.“ –** sapnas apibrėžia kūrinio pobūdį, tai paslaptingiausia žmogaus būties forma, kuri atspindi realybę. |
|  | 7. Ką primena apysakos pradžia? (po \*\*\*) | 7. „Už miškų, už upių, tarp daubų ir kalvų stovi seno dvaro medinis rūmas.“ – primena pasaką. |
|  | 8. Kaip pristatomi veikėjai? Pacituokite. | 8. (235 p. „Neturėjo užsidėjusi skrybėlės, tik su baltu skėteliu dengės galvą nuo saulės. <…>Mažas Jonelis <…> atrodė kaip išlindęs iš krūmų pasakos nykštukas.“) , o mamatė lyg fėja – tai ir pasakų veikėjai. |
|  | 9. Keliais balsais kalbama apysakoje? (Įrodykite / pacituokite). | 9. Kalba Irutė ir mamatė. Girdimas ir bendresnis pasakotojo balsas, kai pereinama į įvykį, atsitikimą. |
|  | 10. Jau išsiaiškinome, kad Irutė mamatę prisimena pamačiusi baltas rožes, kurios jai kelia prisiminimus. Kur dar apysakoje matome fiksuojamą prisiminimų logiką? / Kaip Irutė stengiasi, kad ją prisimintų mamatė? | 10. Ji vos išmokusi siuvinėti, sėdi gluosnio fotelyje ir ruošia dovanėlę mamatės vardinėms. Siuvinėja staltiesėlę, kurią mamatė pasidės miegamajame ant staliuko ir kiekvieną vakarą eidama miegoti ir gesindama šviesą matys jos darbelį, kuris turėtų jai priminti dukrą. (cit. p. 234). |
| Euristinė užduotis (10 min.) | 11. Perskaitykite ištrauką nuo tų žodžių: „ Mamatė ėjo nuo vieno kerelio prie kito…<…> “ (iki) „Trumpai težydi rožės, Irute.“ (p. 236) Keliais sakiniais parašykite, koks santykis ryškėja tarp mamatės ir rožių? | 11. Rožės jai lyg gyvos, ji jas glosto, uodžia, su jomis bendrauja, o rožės pasakoja – lyg žmonės. Tos rožės – tai lyg ji pati. |
|  | 12. Apie ką susimąsto mamatė apžiūrinėdama rožes? | 12. Apie anapusinį pasaulį, apie ypatingas grožybes, apie negirdėtus balsus, laimę, kurios nėra patyrusi nė viena širdis… ir net apie mirtį, nes juk rožės trumpai težydi. |
| |  | | --- | | **IV. Namų darbų skyrimas** |   **(2 min.)** | Atsakykite į klausimą: Ką reiškia ištarti žodžiai „Trumpai težydi rožės, Irute.“? Pasamprotaukite, kokia šioje apysakoje rožių kaip įvaizdžio prasminė paskirtis. |  |
| |  | | --- | | **V. Darbo rezultatų apibendrinimas ir vertinimas.** |   **(1 min.)** | Neformalus vertinimas. Mokytojas pagiria aktyviai dalyvavusius mokinius. |  |

**Šatrijos Ragana „Sename dvare“. – literatūros pamoka 11 klasėje (III pamoka)**

DETALUS PLANAS

**Tema**. Šatrijos Ragana. „Sename dvare“.

**Tikslai:**

• mokytis išsakyti asmeninę nuomonę ir ją argumentuoti;  
• lavintis sakytinės kalbos įgūdžius, dalyvaujant pokalbyje;  
• ugdyti kūrybinius gebėjimus, mokantis charakterizuoti veikėjo išorę ir nuspėjant mintis;  
• ugdyti dorinę sąmonę analizuojant kūrinio vertybių sistemą.

**Pamokos tipas ir forma.** Grožinio kūrinio analizės (pokalbis).

**Metodai ir būdai**: euristinis pokalbis, euristinė užduotis.

**Mokymo priemonė**s (pagrindinės ir papildomos):

1. Daujotytė V., Tamošaitis R., Tūtlytė R., Viliūnas G. Literatūra XI-XII klasei, K., 2003, I dalis.

**Literatūra:**

1. Aktyvaus mokymosi metodai. V., 1998.  
2. Daujotytė V. Šatrijos Raganos pasaulyje. – V., 1997.  
3. Daujotytė V. Parašyta moterų. – V., 2001.  
4. Literatūros teksto interpretacija. – V., 2000.  
5. Ruseckienė L. Literatūros pedagogikos studijos. – V., 2001.

**PAMOKOS SITUACIJA**

Praeitą pamoką buvo įvadinė pamoka analizuojant [Šatrijos Raganos kūrinį „Sename dvare“](http://lietuviukalbairliteratura.lt/satrijos-ragana-sename-dvare-literaturos-pamoka-11-klaseje-ii-pamoka/).

Šią pamoką bus gilinamas suvokimas tęsiant pradėtą analizę.

Po šios pamokos bus apibendrinimo pamoka.

|  |  |  |
| --- | --- | --- |
| **Pamokos struktūra, metodai, laikas** | **Mokytojo veikla** | **Mokinio veikla** |
| **I. Įvadiniai darbai (5–6 min.)** | Pamokos pradžioje trumpai pakartoja, apie ką buvo kalbėta praeitoje pamokoje, patikrina, kaip mokiniai atliko namų užduotį. | Keli mokiniai perskaito, kaip atsakė į namų darbų klausimus. |
| |  | | --- | | **II teksto suvokimo gilinimas (analizė)** (10 min.) |   Euristinis pokalbis | Mokytojas klausia:1. Palyginkite Irutės ir mamatės sodelių rožes. Kuo jos skiriasi? Ką tai gali reikšti? | 1. Irutės rožės : „Buvo juodu pilnu baltuojančių pumpurų, bet žiedo dar neradome nė vieno.“ , mamatės: „Ant visų baltavo gražūs, dideli žiedai švelniais lyg šilkai ir baltais lyg sniegas lapeliais , pačiame viduryje vos paraudusiais.“ Irutė maža – ir rožės dar neišsiskleidę, mamatė jauna – rožės pačiame žydėjime. |
|  | 2. Kaip į pasaulį žvelgia mamatė Marija? O kaip pasaulį mato ir suvokia Irutė? | 2. Mamatė jį suvokia ir mato tokį, koks jis iš tikrųjų yra: negailestingas, žiaurus, pilnas mirties, bet ji jame ieško grožio, poetiškai sugeba jį pamatyti ir bando apie jį pasakyti sau ir vaikams. o Irutė dar nieko neanalizuoja, ji tik naiviai mato, kas vyksta, bet gilesnių išvadų nedaro. |
|  | 3. Kur pirmą kartą tekste atskleidžiama tėvelio ir mamatės nesantaika? Kas tai rodo? Dėl ko kyla konfliktas? Kokia mamatės pozicija iškilus nesantaikai? Kada pirmą kartą ji išdrįsta pasipriešinti vyrui? | 3. (p. 295) Nesantaika kyla laukuose, kai mamatė pasiskubina palikti vyrą su vaikais ir pasiskubinti pas ligonį. Vyro priekaištas: „- Didelė nelaimė, vienu chamu mažiau ar daugiau. <…> Stebiuosi tik, kad taip mažai terūpi tau vaikai.“ Bet mamatė, pasijutus sodiečių būryje svetima, neatsikerta vyrui, tiesiog patyliukais jį palieka. Ji ne kovotoja. |
| |  | | --- | | Euristinė užduotis |   10 min. | Skirsto klasę į keturias grupes: dvi iš jų renka citatas koks ryšys sieja Irutę ir mamatę, kitos dvi – koks Irutę ir tėvelį. | Galimos įvairios citatos ir įvairūs ryšio įvardijimai. (Esmė – mamatę ir Irutę sieja labai artimas dvasinis ryšys, o tėvelį Irutė myli, gerbia, bet ne taip kaip mamatę.) |
| Euristinis pokalbis( 20 min.) | 1. Kokie gyvenimo klausimai apysakoje paliečiami? | Žmogaus būties, transcendencijos, kas yra siela, kas yra mirtis, o kas gyvenimas, kas praeinamybė, kas yra tauta, kalba, kultūra, koks jų ryšys su atskiru žmogumi. |
|  | 2. Apie ką su savimi kalbasi mamatė „Mamatės užrašuose“? | Apie pareigas, meilę artimui, vaikams, atminimą, gailestį, gamtą, tėvynę, kalbą, grožį, auklėjimą. |
|  | 3. Kokią mamatę vaizduoja autorė (charakteris)? (Išrinkite keletą geriausiai atspindinčių citatų). | Galimos įvairios citatos, tik turi būti atskleisti pagrindiniai bruožai: atvira ir griežta sau (345 p.), taurios ir jautrios sielos, rūpestinga, užjaučianti likimo nuskriaustus, nelinkusi konfliktuoti ir t.t. |
|  | 4. Kada apysakoje susiduriama su mirtimi pirmą kartą? | 4. (246 p.) Irutė skaito vaikų knygelę „Iš jaunos našlaitėlės atsiminimų“, kur aprašomas mergaitės našlaitėlės mamos mirtis. Tai pirmas skausmingas ir baisus susidūrimas su mirtimi. |
|  | 5. Kaip apie mirtį svarsto Irutė, kai miršta jos žaidimų draugė? Raskite ir pacituokite. Ar tai vaikiškas požiūris? Iš ko sprendžiate? | 5. (339 p.) Irutė dar apie mirtį mąsto vaikiškai, jai dar daug kas nesuvokiama, bet Kazelė jau apie tai svarsto pasitelkusi katalikišką tikėjimą. dar vienas momentas – mamatė negali paaiškinti, kodėl Kazelė turėjo mirti. |
|  | 6. Kaip vaikams mamatė aiškina apie mirtį? O ar pati mamatė tiki tuo, ką sako vaikams? Įrodykite. | 6. (p. 247-248) Moko, bet pati pamiršta: „-Juk sakei pati, mamate, kad mirtis veda mus į laimės šalį. / – Ak taip, Irusia, tiesa…“. |
| **III Apibendrinimas ir namų darbų skyrimas** (3 min.) | Namuose užduodama išsirinkti citatas, kurios padėtų atsakyti į klausimą „Kada apysakoje pajuntamas tikras mirties apsilankymas? Kas mirties išsigąsta? kodėl?“ | (p. 421) apysakos pabaigoje: „<…> kažkas stipriai barškino į langą.“. Pirmą kartą mirties išsigąsta mamatė. Ji pajunta, kad mirtis jau visai čia pat. Jos įspūdį sustiprina paukštelio įvaizdis. |
| V. Darbo rezultatų apibendrinimas ir vertinimas.**(2 min.)** | Neoficialus vertinimas – aktyviai dalyvavę mokiniai gauna pliusiukus, kurie bus susumuoti pamokų ciklo apie Šatrijos Raganą pabaigoje. |  |

**Šatrijos Ragana „Sename dvare“. – literatūros pamoka 11 klasėje (IV pamoka)**

DETALUS PLANAS

**Tema.** Šatrijos Ragana. „Sename dvare“.

**Tikslai:**  
• mokytis išsakyti asmeninę nuomonę ir ją argumentuoti;  
• lavintis sakytinės kalbos įgūdžius, dalyvaujant pokalbyje;  
• ugdyti kūrybinius gebėjimus, mokantis charakterizuoti veikėjo išorę ir nuspėjant mintis;  
• ugdyti dorinę sąmonę analizuojant kūrinio vertybių sistemą.

**Pamokos tipas ir forma**. Grožinio kūrinio analizės ir apibendrinimo.

**Metodai ir būdai**: euristinis pokalbis, savarankiškas mokinių darbas.  
 **Mokymo priemonės** (pagrindinės ir papildomos):

1. Daujotytė V., Tamošaitis R., Tūtlytė R., Viliūnas G. Literatūra XI-XII klasei, K., 2003, I dalis.

**Literatūra:**

1. Aktyvaus mokymosi metodai. V., 1998.  
2. Daujotytė V. Šatrijos Raganos pasaulyje. – V., 1997.  
3. Daujotytė V. Parašyta moterų. – V., 2001.  
4. Lietuvių literatūros enciklopedija. 2001.  
5. Literatūros teksto interpretacija. – V., 2000.  
6. Ruseckienė L. Literatūros pedagogikos studijos. – V., 2001.

**PAMOKOS SITUACIJA**

Praeitą pamoką buvo analizuojama [Šatrijos Raganos apysaka „Sename dvare“](http://lietuviukalbairliteratura.lt/satrijos-ragana-sename-dvare-literaturos-pamoka-11-klaseje-iii-pamoka/), gilinamas suvokimas.

Ši pamoka bus taip pat kūrinio analizės, bet kartu ir apibendrinimo.

Po šios pamokos mokiniais rašys interpretaciją.

|  |  |  |
| --- | --- | --- |
| Pamokos struktūra, metodai, laikas | Mokytojo veikla | Mokinio veikla |
| |  | | --- | | **I. Įvadiniai darbai (5–6 min.)** | | |  | | --- | | Pamokos pradžioje trumpai pakartoja, apie ką buvo kalbėta praeitoje pamokoje, patikrina, kaip mokiniai atliko namų užduotį. | | |  | | --- | | Keli mokiniai perskaito, kaip atsakė į namų darbų klausimus. | |
| |  | | --- | | **II teksto suvokimo gilinimas (analizė) (15 min.)** | | Išdalina užduotis (žr. Priedą Nr. 1). Atliktas surenka ir vertina. | |  | | --- | | Savarankiškai atsakinėja į pateiktus klausimus. | |
| Euristinis pokalbis 20 min. | Pasako, kad šiandien bus baigtas analizuoti kūrinys ir dabar trumpai peržvelgsime apysakoje atskleidžiamas didaktines nuostatas: |  |
|  | 1. Kas rodo, kad mamatė yra ne tik gera vaikų draugė, mama, bet ir ugdytoja? | Mamatė groja, seka vaikams pasakas, o vaikai skaito knygeles. Be visų pamokymų, mamatė, būdama gera vaikų psichologė, aiškina gyvenimo tiesas, moko daryti gerus darbus (mirus Kazelei, ji puikiai pamoko Irutę, kad ši negailėtų savo geriausios jupelės). |
|  | 2. Kokių gyvenimo tiesų vaikus moko bobutė? | 2. (p. 246 ) Žmogui tik savo darbu ir vargu įgyti pinigai atneša laimę. |
|  | 3. Kokią „laimės formulę“ formuluoja apysakos pabaigoje mamatė? Ar ji pati įstengia pagal ją gyventi? | 3. (p. 408) Apie įgyvendinimą gali būti įvairių nuomonių ir argumentų. |
|  | 4. Kas mamatę daro laimingą? Kodėl? | 4. Vaikai ir muzika bei tas laikas, kai ji gali neskaičiuodama valandų sėdėti ir skambinti. |
|  | 5. Kaip įvardytumėt mamatės Marijos ir pono Jonavičiaus santykius? Kokie jie?Kodėl mamatės ir tėvelio santykiai visiškai priešingi? | 5. (289, 401 p.) Tėvelis atstovauja realiam gyvenimui, artimas buitiškumui, o mamatė su ponu Jonavičiumi – romantikai, mėgstantys muziką, grožį, kuriam tėvelis netekia didelės reikšmės. |
|  | 6. Irutės šeima yra iš smulkiųjų bajorų luomo. Ar Marija su Liudviku atitinka to luomo žmonių įvaizdį? Už kokias idėjas pasisako mamatė? Suraskite tekste tas vietas ir pacituokite | 6. ( socialinis teisingumas, tautiškumas, lietuvybė – 367, 353, 360, 361) |
|  | 7. Kokias problemas mamatė įžvelgia savo luome ir kokias mato esant valstiečių žmonių? | 7. Bajorų nutautėjimo problema, gimtosios kalbos niekinimo, valstiečių luomo tamsumo, smulkiųjų bajorų „pasikėlimo“ iki bajorų imant iš jų pavyzdį (vestuvės pagal pavyzdį) – ironizuojamas nenatūralumas. |
| **III Apibendrinimas** ( 5 min.) | Kai jau yra išnagrinėtas visas kūrinys, išsiaiškinti visi prasminiai akcentai, pabandykite 5 sakiniais parašyti, apie ką yra Šatrijos Raganos apysaka „Sename dvare“. | Galimos įvairios įžvalgos. |

Priedas Nr. 1

1. Pagal ką kuriama apysakos kompozicija? (1taškas)

2. Pabaikite mintį (2 taškai):  
a) apysakoje taisyklinga bendrine kalbà kalba \_\_\_\_\_\_\_\_\_\_\_\_\_\_\_\_,  
nes\_\_\_\_\_\_\_\_\_\_\_\_\_\_\_\_\_\_\_\_\_\_ .  
b) žemaičiuoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
3. Kodėl dėl bičių susiginčiję kaimo žmonės santykius eina aiškintis į dvarą? (1 taškas)

4. Kodėl mamatė auklėdama vaikus nemoralizuoja? (2 taškai)

5. Kodėl teka panelė Paulina? (4 taškai )

5.1. Paaiškinkite, kodėl panelės Paulinos vestuvių svečiai niekina lietuvius?

5.2.Kas aktyviausiai gina lietuvybę?

6. Paaiškinkite mamatės žodžius: „Ir žavi mane mirtis…“. (2 taškai)

7. „Ir ateina didžioji Sėjėja mistiškomis armingomis akimis, blankiu veidu ir slaptinga šypsena ant raudonų lyg granatų žiedas lūpų ir, savo baltomis, permatomomis, ilgapirštėmis rankomis tyliai paėmus mūsų ranką, veda už stebuklingos uždangos, kur sėdi paslaptis. Kaip kartais ima noras greičiau pasiekti paslaptį!“ (2 taškai)  
Kas ta „didžioji Sėjėja“?

Kodėl mamatei norisi „pasiekti“ paslaptį?

8. Įvardinkite tris epizodus, kur apysakoje sutinkama ironija. Kas ironizuojama ir kodėl? (6 taškai)  
a)

b)

c)

9. Kodėl bajorai nepritaria mamatės pasiūlymui šviesti liaudį (t.y. valstiečius)? (3 taškai)

10. Kokios spalvos dominuoja apysakoje? Kokia jų reikšmė? (2 taškai)

(25 taškai)